CBG ร่วง 3% หลังกำไร Q3 ลด 21% โบรกคาด Q4 ชะลอตัวต่อ
CBG ร่วง 3% ราคาแตะ 95 บ. หลังกำไรไตรมาส 3/65 ลด 21% โบรกประเมินไตรมาส 4/65 ชะลอตัวต่อ หลังคาดยอดขายต่างประเทศยังไม่ฟื้น
CBG ร่วง 3% หลังกำไรไตรมาส 3/65 ลด 21% โบรกประเมินไตรมาส 4/65 ชะลอตัวต่อ หลังคาดยอดขายต่างประเทศยังไม่ฟื้น
14 พ.ย. 2565

ผู้สื่อข่าวรายงานว่า วันนี้ (14 พ.ย.65) บริษัท คาราบาวกรุ๊ป จำกัด (มหาชน) หรือ CBG ล่าสุด ณ เวลา 10:14 น. อยู่ที่ระดับ 95 บาท ลบ 3.50 บาท หรือ 3.55% สูงสุดที่ระดับ 95.50 บาท ต่ำสุดที่ระดับ 94.25 บาท ด้วยมูลค่าซื้อขาย 294.77 ล้านบาท

ทั้งนี้ราคาหุ้น CBG ปรับตัวลง หลังรายงานผลการดำเนินงานงวดไตรมาส 3/65 กำไรลด 21% เหลือ 475.25 ล้านบาท จากปีก่อนกำไร 601.20 ล้านบาท หลังต้นทุนและค่าใช้จ่ายเพิ่มขึ้น ส่วนงวด 9 เดือนกำไรลด 17% เหลือ 1.88 พันล้านบาท จากปีก่อนกำไร 2.27 พันล้านบาท
ส่วนบล.โนมูระ พัฒนสิน มีมุมมอง Negative ต่อผลประกอบการไตรมาส 3/65 โดยกำไรสุทธิอยู่ที่ 475 ล้านบาท ลดลง 21%y เมื่อเทียบจากปีก่อน และลดลง 36% เมื่อเทียบจากไตรมาสก่อน ต่ำกว่าตลาดคาด 28% และที่บล.โนมูระ พัฒนสิน คาด 26% ติดลบเมื่อเทียบจากปีก่อนและเมื่อเทียบจากไตรมาสก่อน จากอัตรากำไรที่ต่ำลงจากต้นทุนวัตถุดิบและการผลิตที่สูงขึ้น ด้านตลาดเครื่องดื่มชูกำลังเติบโตเชิงปริมาณที่ 19% เมื่อเทียบจากปีก่อน ขณะที่ตลาดรวมเพิ่มขึ้น 12% เมื่อเทียบจากปีก่อน มอง Market share มีแนวโน้มดีขึ้น ด้านต่างประเทศพื้นตัว เมื่อเทียบจากปีก่อนจากฐานต่ำ แต่ลดลงเมื่อเทียบจากไตรมาสก่อนจากผลของฤดูกาลและกำลังบริโภคที่ชะลอตัว
ทั้งนี้มองผลประกอบการไตรมาส 4/65 มีแนวโน้มติดลบ จากยอดขายต่างประเทศคาดจะชะลอตัว แต่จะบวกเมื่อเทียบจากไตรมาสก่อน จากต้นทุนวัตถุดิบที่เริ่มผ่อนคลายลง โดยยังคงคำแนะนำ “ซื้อ” ที่ราคาเป้าหมายปี 66  111 บาท อิง PE ที่ 32 เท่า